ครม.เตรียมพิจารณาแต่งตั้งปลัดสำนักนายกรัฐมนตรีคนใหม่ และอาจมีมาตรการช่วยเหลือผู้ประสบอุทกภัยในพื้นที่ภาคตะวันออกเฉียงเหนือ
ครม.เตรียมพิจารณาแต่งตั้งปลัดสำนักนายกรัฐมนตรีคนใหม่ และอาจมีมาตรการช่วยเหลือผู้ประสบอุทกภัยในพื้นที่ภาคตะวันออกเฉียงเหนือการประชุมคณะรัฐมนตรีวันนี้ 17 กันยายน 2562 จะมีการพิจารณาวาระที่น่าสนใจ คือ การพิจารณาร่างพระราชกฤษฎีกาให้มีการเลือกตั้ง แทนตำแหน่งที่ว่าง หรือการเลือกตั้งซ่อมในพื้นที่เขต 5 จังหวัดนครปฐม รวมถึงคาดว่าสำนักงานปลัดสำนักนายกรัฐมนตรี จะเสนอให้ที่ประชุม ครม.เห็นชอบ อนุมัติแต่งตั้งข้าราชการพลเรือนสามัญ ในตำแหน่งปลัดสำนักนายกรัฐมนตรี (สปน.) คนใหม่ แทนนางพัชราภรณ์ อินทรียงค์ ที่จะเกษียณอายุราชการ ในวันที่ 30 กันยายนนี้กระทรวงการท่องเที่ยวและกีฬา เสนอขออนุมัติก่อหนี้ผูกพันตามพระราชบัญญัติวิธีการงบประมาณ พ.ศ. 2561 มาตรา 42 สำหรับงบประมาณรายจ่ายประจำปีงบประมาณ พ.ศ. 2563กระทรวงยุติธรรม เสนอขอรับการสนับสนุนงบกลางรายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาสำนักเลขาธิการคณะรัฐมนตรี เสนอร่างพระราชกฤษฎีกาเรียกประชุมสมัยวิสามัญแห่งรัฐสภา  ร่างพระราชกฤษฎีกาปิดประชุมสมัยวิสามัญแห่งรัฐสภา  ร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่สอง พ.ศ. ....ทั้งนี้คาดว่าจะมีการหารือถึงมาตรการช่วยเหลือและบรรเทาความเดือดร้อน ของผู้ประสบอุทกภัยในพื้นที่ภาคตะวันออกเฉียงเหนือ โดยเฉพาะจังหวัดอุบลราชธานี